《奉和圣制送张说上集贤学士赐宴（赋得回字）》
唐代·程行谌

圣主崇文化，锵锵得盛才。相因归梦立，殿以集贤开。

象系微言阐，诗书至道该。尧尊承帝泽，禹膳自天来。

礼洽欢逾长，风恬暑更回。国朝将舜颂，同是一康哉。

作者简介：程行谌（634—726），唐朝官吏。名则，以字行。河南郑州人。志大好学，以文法称。首中甲科，初补潞城尉。转鄠县尉、万牟县尉。入为监察御史里行，进殿中侍御史。招毁议，出为幽州司马，迁定州长史，入为金部郎中。中宗景龙四年（710），征授长安令。不久，除将作少匠、少府少监，转刑部侍郎。玄宗开元初，出为蒲州刺史，迁扬州大都督府长史。征拜鸿胪卿，即改殿中监。玄宗开元中，擢拜御史大夫，上疏以为来子珣等残害良善，其子孙不许仕宦。卒，赠左丞相、广平郡公，谥曰贞。